14 Եհովայի ժողովրդի պատմությունը ցույց է տալիս, որ իր ծառաները երախտապարտ են եղել իրենց ստացած օրհնությունների համար։ Օրինակ՝ Կարմիր ծովի մոտ փարավոնից և նրա զորքից ազատվելուց հետո իսրայելացիները շնորհակալական և փառաբանական երգեր երգեցին և այդպիսով արտահայտեցին իրենց ուրախությունը (Ելք 15։1–21)։ Այսօր մեզ համար մեծ օրհնություն է, որ հույս ունենք ազատվելու այն ամենից, ինչը ցավ ու տառապանք է պատճառում (Սաղ. 37։9–11; Ես. 25։8; 33։24)։ Պատկերացրու, թե ինչ մեծ ցնծություն կապրենք բոլորս, երբ Եհովան վերացնի իր բոլոր թշնամիներին և մեզ պարգևի նոր աշխարհ, որտեղ խաղաղություն և արդարություն կլինի։ Դա շնորհակալություն հայտնելու մեծ օր է լինելու (Հայտն. 20։1–3; 21։3, 4)։